Jules Dassin

Julius "Jules" Dassin, nado en Middleton (Connecticut) o 18 de decembro de 1918 e finado en Atenas (Grecia) o 31 de marzo de 2008 foi un director de cinema estadounidense.

 Traxectoria 
Dassin foi un dos oito fillos do barbeiro Samuel Dassin e Berthe Vogel. A súa familia era xudía de orixe rusa. Creceu en Harlem e estudou no instituto no Bronx. Na década de 1930 uniuse ao Communist Party USA, mais abandonouno en 1939 tralo pacto entre Hitler e Stalin. Comezou coma actor na compañía ARTEF (Yiddish Proletarian Theater) de Nova York.

Dassin comezou a ser coñecido polos seus filmes de cinema negro Brute Force (1947), The Naked City (1948) e Thieves' Highway (1949), ue o converteron nun dos principais directores estadounidenses da posguerra.

En 1948 o produtor Darryl F. Zanuck chamou a Dassin para informalo que ía entrar na lista negra, pero que tiña tempo de facer un filme para a Fox.Cineaste, Dan Georgakas, primavera 2007, p.72 Entrou finalmente durante a produción de Night and the City en 1950 e non se lle permitiu montar nin supervisar a banda sonora do filme. Tamén tivo problemas para atopar traballo no estranxeiro, porque as compañías evitaban a distribución destes filmes en Europa. En 1952 a actriz Bette Davis contratouno para dirixila na súa obra Two's Company. O espectáculo pechou axiña e Dassin marchou a Europa, sen traballar coma director ata que chegou a produción francesa Du Rififi chez les hommes (1954). A maior parte da obra de Dassin nas décadas seguintes foron producións europeas.

En 1955 coñeceu a actriz Melina Mercouri no Festival de Cannes e nesa época descubriu a obra literaria de Nikos Kazantzakis. Estes dous elementos ligárono a Grecia. En 1962 divorciouse da súa primeira esposa e casou co Mercouri, matrimonio que durou ata a morte dela. A parella tivo que abandonar Grecia tralo golpe dos coroneis en 1967. Viviron entón en Nova York ata a caída da ditadura en 1974 cando volveron ao país. A súa prolífica carreira en Europa e a súa relación con Grecia, combinado coa pronuncia habitual do seu apelido en Europa, "Da-SAN", en lugar de "DASS-in", como se pronunciaba nos Estados Unidos, levou ao feito común de consideralo un director europeo.

Foi un dos grandes impulsores do regreso dos mármores de Elgin a Grecia, para o que creou a Institución Melina Mercouri na súa lembranza. Faleceu en 2008 por complicacións da gripe.

 Filmografía 
AnoFilmeAcreditado como Director Produtor Guionista Actor Personaxe 1941 The Tell-Tale Heart  1942 Nazi Agent  The Affairs of Martha  Reunion in France  1943 Young Ideas  1944 The Canterville Ghost  1946 Two Smart People  A Letter for Evie  1947 Brute Force  1948 The Naked City  1949 Thieves' Highway  1950 Night and the City  1955 Du Rififi chez les hommes    César le Milanais 1957 Celui qui doit mourir   1959 La legge   1960 Never on Sunday     Homer Thrace 1962 Phaedra     Christo 1964 Topkapi    Turkish cop 1966 10:30 P.M. Summer    1968 Hamilchama al hashalom   Uptight    1970 La Promesse de l'aube     Ivan Mozzhukhin 1974 I Dokimi    1978 Kravgi gynaikon    1980 Círculo de dous 

 Notas 

 Véxase tamén 
 Ligazóns externas 

 Fotografías da familia Dassin 
 Jules Dassin en The New York Times Movies 
 Obituario en New York Times 
 Obituario 

Categoría:Directores de cinema dos Estados Unidos de América
Categoría:Directores de cinema de Grecia
Categoría:Nados no condado de Middlesex, Connecticut
Categoría:Nados en 1911
Categoría:Finados en 2008
Categoría:Finados por gripe
Categoría:Lista negra de Hollywood